იბრაჰიმ რაისი

**იბრაჰიმ რაისოლსადათი** (; დ. 14 ქირსეთუთა, 1960 — ღ. 19 მესი, 2024), უმოსო ჩინებულ მუჭოთ **იბრაჰიმ რაისი** ()) — ირანალ შურიელ პიჯ დო პოლიტიკოსი, ნამუსჷთ ირანიშ მაბრუო პრეზიდენტიშ პოსტ უკებუდჷ 2021-2024 წანეფს, ვერტფურინჯიშ კატასტროფას ღურაშა. უჟინაშ ლიდერ ალი ხამენეიშ პროტეჟე დო პრინციპალისტი, რაისი რდჷ მაჟირა ირანიშ პრეზიდენტი, ნამუქჷთ პოსტის გერინაშის ღურჷ მოჰამედ ალი რაჯაიშ უკული.

რაისი რდჷ მეშჰედიშ ობიშხაშ ხვამაშ ლიდერიშ დო იმამ რეზაშ მავზოლეუმიშ კაბეტ იმამიშ, აჰმად ალამოლჰოდაშ სინჯა. თიქ მუშ შურიელ გონათაფა 15 წანერო დიჭყჷ. 1979 წანაშ ირანიშ რევოლუციაქ უკულიან ბორჯის, რაისი ირანიშ სასამართო სისტემას შხვადოშხვა პოსტის იკენდჷ, თინეფს შქას რდჷ ქარაჯიშ პროკურორი, ჰამადანიშ პროკურორი, თეშნეშე თეირანიშ პროკურორიშ გამაკოჩ დო პროკურორი. რაისი რდჷ თეირანიშ ფილიალს თი ორგანოშ მაკათური, ნამუშათ „1988 წანაშ ირანალ პოლიტჭოფილეფიშ ღურაშ კომისია“ უჯოხოდესჷნ. დიდი აიათოლა ხომეინიშ დირექტივათ, თე კომისიეფქ ათასობით ირანალი პოლიტიკური პატიმარი დასაჯეს ღურათ, ნამუშ შედეგო რაისიქ მიღჷ მეტჯოხო „თეირანალ კასაბი“ დო გოეროშ სპეციალურ მუმაშინალეფიშ დო შხვა ორგანიზაციეფიშით ბრალეკოდვალირ იჸუ კოჩიშობაშ აწმარენჯ დჷნაშებუეფს. თინა რდჷ უჟინაშ სასამართოშ მადუდეშ გამაკოჩი (2004–2014), ირანიშ გენერალურ პროკურორი (2014–2016) დო უჟინაშ სასამართოშ მადუდე (2019–2021). რაისიქ პირველო ექსპერტეფიშ ასამბლეას ქაკათჷ 2006 წანაშ გიშაგორუეფს, ობჟათე ხორასანიშ ოსტანშე გეგშაგორეს. 2016 წანაშე 2019 წანაშა თინა რდჷ ოჩეჟქიმინჯე ფონდიშ — ასტან-ქუდს-რეზავიშ მადუდე.

რაისი 2017 წანაშ საპრეზიდენტო გიშაგორუეფს კალს ირღვანდჷ, მუჭოთ კონსერვატიულ „ისლამურ რევოლუციაშ ნძალეფიშ ოკათე ფრონტიშ“ კანდიდატი, მარა ზჷმიერ მოქიმინჯე პრეზიდენტ ჰასან რუჰანიწკჷმა დემარცხჷ (38% 57%-იშ მეხჷ). რაისიქ მაჟირაშა 2021 წანას ქოცადჷ ჭარა დო წჷმოძინათ გიშაგორილქ იჸუ ხონარეფიშ 63%-ით, ნამუშ შედეგო რუჰანი დოთირუ. ირანიშ პოლიტიკას „ჸონიერ კურსიშ“ (hardliner) მალობათ მერჩქინელ რაისიშ პრეზიდენტალაშ ბორჯის, ააშ-წკჷმა გვირზილურ აპიჯალაშე (JCPOA) მორაგადაფეფქ უშულაშა გენშაღთჷ. 2022 წანაშ დალიას, ქიანას ფართომასშტაბამ ოპროტესტო აქციეფქ დიჭყჷ, ნამუსჷთ ბიჯგ მეჩჷ 16 ეკენიას მაჰსა ამინიშ ღურაქ. რაისიშ გამაგალაშ ბორჯის ირანქ ურანიშ გადინდარებას გუძინჷ, ეცილჷ ერეფოშქაშე ინსპექტირებას, ქაკათჷ შანხაიშ წოროხანდაშ ორგანიზაციას (SCO) დო BRICS-ის, თეშნეშე ქელუდირთჷ რუსეთის უკრაინაშა მინოკათუაშის. ღაზაშ ლჷმაშ მიმალობაშის, ირანქ მანჯჷ ისრაელიშ მეხჷ მუსხირენ სარაკეტო დო დრონეფიშ გერასქუა დო აგინძორენდჷ თიჯგურა მარიონეტულ (პროქსი) ბუნეფიშ აკონაჯარებას, მუნერით რე ჰეზბოლა დო ჰუსიტეფიშ ყარაფი.

## რესურსეფ ინტერნეტის
* 
* 
*

## სქოლიო


კატეგორია:XX ოშწანურაშ სპარსულნინამ ჭარუეფი
კატეგორია:XXI ოშწანურაშ ირანალ პოლიტიკოსეფი
კატეგორია:XXI ოშწანურაშ სპარსულნინამ ჭარუეფი
კატეგორია:2020-იან წანეფიშ უნოქუროეთ დინაფაშ შვანეფი
კატეგორია:ირანიშ უჟინაშ სასამართოშ მადუდეეფი
კატეგორია:მალიმორ შურიელეფიშ ასოციაციაშ პოლიტიკოსეფი
კატეგორია:მარცხებათ ღურელეფ ირანს
კატეგორია:იმამ სადიკიშ უნივერსიტეტიშ აკადემიურ პერსონალი
კატეგორია:ანტიამერიკულ გენწყუაფეფ ირანს
კატეგორია:ანტისემიტიზმ ირანს
კატეგორია:ირანალ აიათოლეფი
კატეგორია:ააშ-იშ ხაზნაშ დეპარტამენტიშ სანქციეფიშ თუდო მარენჯ ირანალეფი
კატეგორია:ირანალ ნაციონალისტეფი
კატეგორია:ირანალ ანტისიონისტეფი
კატეგორია:ჰოლოკოსტიშ მავარებელ ირანალეფი
კატეგორია:ირანალ შიიტ მუსლიმეფი
კატეგორია:ირანალ პროკურორეფი
კატეგორია:1988 წანაშ ირანიშ პოლიტიკურ ჭოფილეფიშ ღურათ საჯებაშ მაკათურეფი
კატეგორია:XXI ოშწანურაშ ირანალ მოსამართლეეფი
კატეგორია:კინოხ უნოქურეთ დინაფილ ირანალეფი
კატეგორია:ისლამურ რესპუბლიკურ პარტიაშ პოლიტიკოსეფი
კატეგორია:ექსპერტეფიშ ასამბლეაშ მაკათურეფი
კატეგორია:პოსტის მოღალობაშის ნაღურა პრეზიდენტეფი
კატეგორია:ხორასანალეფი
კატეგორია:მეშჰედერ პოლიტიკოსეფი
კატეგორია:ისლამურ რევოლუციაშ ნძალეფიშ ოკათე ფრონტიშ პოლიტიკოსეფი
კატეგორია:ირანიშ პრეზიდენტეფი
კატეგორია:ყუმიშ სემინარინათებუეფი
კატეგორია:უჟინაშ ლიდერიშ წჷმმარინაფალეფი
კატეგორია:შიიტ ისლამისტეფი
კატეგორია:მემარძგვანე პოლიტიკა ირანს
კატეგორია:ავია-კატასტროფეფს ნაღურა სახენწჷფო ლიდერეფი
კატეგორია:2024 წანაშ ვარზაყანიშ ვერტმფრენიშ კატასტროფაშ ნაკიბირეფი
კატეგორია:იმამ რეზაშ მავზოლეუმს ნთხორილეფი